ประกาศธนาคารแห่งประเทศไทยที่ สรข. 4/2564เรื่อง การจัดส่งข้อมูลได้รับผลประโยชน์ที่แท้จริงจากการลงทุนในตราสารหนี้เพื่อการจัดทําสถิติดุลการชําระเงินและฐานการลงทุนระหว่างประเทศ (แก้ไขเพิ่มเติมครั้งที่ 1)-----------------------------------ข้อ ๑ เหตุผลในการออกประกาศ เพื่อประโยชน์ในการจัดทําข้อมูลฐานะการลงทุนระหว่างประเทศของผู้ได้รับผลประโยชน์ที่แท้จริงจากการลงทุนในตราสารหนี้ที่ออกในประเทศไทยให้ทันต่อสถานการณ์และมีความครบถ้วนถูกต้องยิ่งขึ้น ธนาคารแห่งประเทศไทยจึงจําเป็นต้องให้บุคคลซึ่งทําธุรกรรมที่เกี่ยวข้องกับการลงทุนระหว่างประเทศ และการถือครองตราสารหนี้ที่ออกในประเทศไทยเปิดเผยหรือจัดส่งข้อมูลให้แก่ธนาคารแห่งประเทศไทยข้อ ๒ อ่านาจตามกฎหมาย อาศัยอําานาจตามความในมาตรา 10 แห่งพระราชบัญญัติธนาคารแห่งประเทศไทยพุทธศักราช 2485 ซึ่งแก้ไขเพิ่มเติมโดยพระราชบัญญัติธนาคารแห่งประเทศไทย (ฉบับที่ 4) พ.ศ. 2551ข้อ ๓ แก้ไข ประกาศธนาคารแห่งประเทศไทย ที่ สรข. 8/2559 เรื่อง การจัดส่งข้อมูลผู้ได้รับผลประโยชน์ ที่แท้จริงจากการลงทุนในตราสารหนี้ เพื่อการจัดทําสถิติดุลการชําระเงินและฐานะการลงทุนระหว่างประเทศ ลงวันที่ 28 กรกฎาคม 2559ข้อ ๔ ขอบเขตการบังคับใช้ ประกาศฉบับนี้ให้ใช้บังคับกับบุคคลซึ่งทําธุรกรรมที่เกี่ยวข้องกับการเงินและการลงทุน ระหว่างประเทศ ได้แก่ ผู้รับฝากทรัพย์สินในประเทศไทย ผู้รับฝากทรัพย์สินในต่างประเทศ ผู้ได้รับผลประโยชน์ที่แท้จริง ตัวแทนการฝากทรัพย์สินของผู้ได้รับผลประโยชน์ที่แท้จริง และศูนย์รับฝากตามที่กําหนดในประกาศธนาคารแห่งประเทศไทย ที่ สรข. 8/2559 เรื่อง การจัดส่งข้อมูลผู้ได้รับผลประโยชน์ที่แท้จริงจากการลงทุนในตราสารหนี้ เพื่อการจัดทําสถิติกุลการชําระเงินและฐานะการลงทุนระหว่างประเทศ ลงวันที่ 28 กรกฎาคม 2559 และประกาศฉบับนี้ข้อ ๕ เนื้อหา 5.1 ให้เพิ่มความต่อไปนี้เป็นบทนิยามต่อจากบทนิยามคําว่า "ตัวแทนการฝากทรัพย์สินของผู้ได้รับผลประโยชน์ที่แท้จริง" ในข้อ 4.1 แห่งประกาศธนาคารแห่งประเทศไทย ที่ สรข. 8/2559 เรื่อง การจัดส่งข้อมูลผู้ได้รับผลประโยชน์ที่แท้จริงจากการลงทุนในตราสารหนี้ เพื่อการจัดทําสถิติ ดุลการชําระเงินและฐานะการลงทุนระหว่างประเทศ ลงวันที่ 28 กรกฎาคม 2559 ""ศูนย์รับฝาก" หมายความว่า บริษัท ศูนย์รับฝากหลักทรัพย์ (ประเทศไทย) จํากัด หรือหน่วยงานอื่นใดที่ตลาดหลักทรัพย์แห่งประเทศไทยจัดตั้งขึ้น หรือได้รับอนุญาตจากคณะกรรมการกํากั หลักทรัพย์และตลาดหลักทรัพย์ หรือตามที่กฎหมายว่าด้วยหลักทรัพย์และตลาดหลักทรัพย์กําหนดไว้ เพื่อประกอบการเป็นศูนย์กลางการให้บริการรับฝากและถอนหลักทรัพย์ รวมทั้งบริการที่เกี่ยวข้องเพื่อ ประโยชน์ในการหักบัญชี "บัญชีฝากหลักทรัพย์เพื่อผู้ได้รับผลประโยชน์ที่แท้จริง" หมายความว่า บัญชีฝากหลักทรัพย์แบบแยกรายผู้ได้รับผลประโยชน์ที่แท้จริงที่ผู้รับฝากทรัพย์สินในประเทศไทยเปิดไว้ที่ศูนย์รับฝาก โดยจะเป็นบัญชีที่เปิดแยกตามรายผู้ได้รับผลประโยชน์ที่แท้จริงหรือเปิดเป็นบัญชีเพื่อผู้ได้รับผลประโยชน์ ที่แท้จริงหรือเปิดเป็นบัญชีย่อย (sub account) แยกตามรายผู้ได้รับผลประโยชน์ที่แท้จริงก็ได้"" 5.2 ให้เพิ่มความต่อไปนี้เป็น (3) ของข้อ 4.2 แห่งประกาศธนาคารแห่งประเทศไทย ที่ สรข. 8/2559 เรื่อง การจัดส่งข้อมูลผู้ได้รับผลประโยชน์ที่แท้จริงจากการลงทุนในตราสารหนี้ เพื่อการจัดทําสถิติดุลการชําระเงินและฐานะการลงทุนระหว่างประเทศ ลงวันที่ 28 กรกฎาคม 2559 "(3) ให้ผู้รับฝากทรัพย์สินในประเทศไทยและศูนย์รับฝากเปิดเผยและจัดส่งข้อมูล การถือครองตราสารหนี้ที่ออกในประเทศไทยของผู้ได้รับผลประโยชน์ที่แท้จริงที่ฝากไว้กับศูนย์รับฝาก ดังต่อไปนี้ ให้แก่ธนาคารแห่งประเทศไทย โดยให้ศูนย์รับฝากเป็นผู้จัดทําและส่งข้อมูล (3.1) ให้ศูนย์รับฝากจัดทําและส่งข้อมูลการถือครองตราสารหนี้ที่ออกในประเทศไทยของผู้ได้รับผลประโยชน์ที่แท้จริง เช่น ยอดคงค้าง รายการส่งมอบหรือรับมอบตราสารหนี้ที่ออกในประเทศไทย ตามแบบและวิธีการที่ธนาคารแห่งประเทศไทยกําหนด ทุกสิ้นวันทําการ โดยให้เริ่มต้นส่งรายงานข้อมูลตั้งแต่วันที่ 4 มกราคม 2565 เป็นต้นไป (3.2) ให้ศูนย์รับฝากจัดทําและส่งข้อมูลรายละเอียดของข้อมูลบัญชีฝากหลักทรัพย์ เพื่อผู้ได้รับผลประโยชน์ที่แท้จริง เช่น ชื่อบัญชี สถานะบัญชี ตามแบบและวิธีการที่ธนาคารแห่งประเทศไทยกําหนด ภายในวันทําการถัดไปนับจากวันที่ศูนย์รับฝากได้รับเลขที่บัญชีฝากหลักทรัพย์เพื่อผู้ได้รับผลประโยชน์ที่แท้จริงจากธนาคารแห่งประเทศไทย 5.3 ให้ยกเลิกความใน (2) ของวรรคหนึ่งของข้อ 4.3 แห่งประกาศธนาคารแห่งประเทศไทย ที่ สรข. 8/2559 เรื่อง การจัดส่งข้อมูลผู้ได้รับผลประโยชน์ที่แท้จริงจากการลงทุนในตราสารหนี้ เพื่อการจัดทําสถิติดุลการชําระเงินและฐานะการลงทุนระหว่างประเทศ ลงวันที่ 28 กรกฎาคม 2559 และให้ใช้ความต่อไปนี้แทน "(2) ในกรณีที่ผู้รับฝากทรัพย์สินในประเทศไทยหรือศูนย์รับฝาก มีเหตุจําเป็นอันสมควรทําให้ไม่สามารถจัดทําและส่งข้อมูลต่อธนาคารแห่งประเทศไทยตามข้อ 4.2 (2) หรือ (3) แล้วแต่กรณี ได้ ให้ผู้รับฝากทรัพย์สินในประเทศไทยหรือศูนย์รับฝาก ยื่นขอผ่อนผันต่อธนาคารแห่งประเทศไทย" 5.4 ให้ยกเลิกความในวรรคสองของข้อ 4.3 แห่งประกาศธนาคารแห่งประเทศไทย ที่ สรข. 8/2559 เรื่อง การจัดส่งข้อมูลผู้ได้รับผลประโยชน์ที่แท้จริงจากการลงทุนในตราสารหนี้ เพื่อการจัดทําสถิติดุลการชําระเงินและฐานะการลงทุนระหว่างประเทศ ลงวันที่ 28 กรกฎาคม 2559 และให้ใช้ความต่อไปนี้แทน "ในกรณีที่มีขอผ่อนผันตามข้อ 4.3 ธนาคารแห่งประเทศไทยอาจพิจารณาผ่อนผันได้ ตามที่เห็นสมควร โดยธนาคารแห่งประเทศไทยอาจกําหนดเงื่อนไขให้ถือปฏิบัติเพิ่มเติมด้วยก็ได้"ข้อ ๖ วันเริ่มต้นบังคับใช้ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 30 มีนาคม 2554 (นายเศรษฐวุฒิ สุทธิวาทนฤพุฒิ)ผู้ว่าการธนาคารแห่งประเทศไทยทีมข้อมูลตลาดการเงินฝ่ายบริหารข้อมูลและตาต้าอนาไลติกส์โทรศัพท์ 0 2283 5173, 0 2283 5192, 0 2356 7258